पांचरात्र परम्परा और साहित्य पांचरात्र शब्द
पांचरात्र शब्द अपने अर्थ के विषय में विचारकों के मन में बहुत अधिक कौतूहल उत्पन्न करता रहा है। विभिन्न ग्रन्थों में यह शास्त्रविशेष कहीं पांचरात्र अथवा कहीं पंचरात्र शब्दों के द्वारा सम्बोधित किया जाता है। दोनों ही शब्द समानार्थक हैं। तथापि यह प्रश्न तो विचारणीय है ही कि यह शास्त्रविशेष पांचरात्र संज्ञा से किस कारण अभिहित किया गया? अतः पांचरात्र अथवा पंचरात्र शब्दों के यत्र-तत्र जो विभिन्न अर्थ बताये गये हैं। उन पर दृष्टिपात उपयोगी होगा।
शब्द की निष्पत्ति सर्वप्रथम "पंचरात्र" शब्द की निष्पत्ति का स्वरूप विचारणीय है। "पञ्चानां रात्रीणां समाहारः" इस प्रकार यहाँ पर द्विगु-तत्पुरुष समास का होना स्पष्ट ही है। "अहःसर्वैकदेशसंख्यातपुण्याच्च रात्रेः" इस सूत्र की यहाँ प्रवृत्ति होती है। इसके अनुसार अहः, सर्व, एकदेश, संख्यात, पुण्य, संख्या और अव्यय जिनके पूर्व में हैं, ऐसे रात्रि शब्दान्त तत्पुरुष से परे "अचू" यह तद्धित प्रत्यय होगा पंचरात्रि + अच्। "अच्" प्रत्यय के चकार का "हलन्त्यम्" से इत्संज्ञा होकर लोप हो जाता है- पंचरात्रि+अ "यचि भम्" सूत्र से पंचरात्रि की भ-संज्ञा हो जाती है। इसके पश्चात् "यस्येति च" " सूत्र की प्राप्ति होती है। इसके अनुसार ईकार या तद्धित प्रत्यय परे हो तो भ-संज्ञक इवर्ण और अवर्ण का लोप हो जाता है। लोप हो जाने पर पंचरात्र+अ = "पंचरात्र" रूप बनता है। अब इसके पश्चात् लिंग - विचार करना चाहिये। "द्विगुरेकवचनम्" इस सूत्र के अनुसार समाहार-द्विगु एकवचन होता है। इस प्रकार जिसके एकवचनत्व का विधान किया गया है, वह द्विगु अथवा द्वन्द्व नपुंसकलिंग होता है, यह "स नपुंसकम्" " सूत्र से विहित किया गया है। इस प्रकार पंचरात्र शब्द में नपुंसकत्व की प्राप्ति होने पर "परवल्लिङ्ग द्वन्द्वतत्पुरुषयोः" * इस सूत्र से स्त्रीत्व की प्राप्ति होती है। "रात्रानाहाः पुंसि" इस अपवाद से पुंस्त्व की प्राप्ति, तदनन्तर पुंस्त्व को भी बाधित करके "संख्यापूर्व रात्रं क्लीबम्' सूत्र सूत्र से नपुंसकलिंगत्व का विधान होता है। इस प्रकार प्रातिपदिक कार्य के पश्चात् "पंचरात्रम्" रूप निष्पन्न होता है।
६. वहीं वार्त्तिक
"पंचरात्र" शब्द के समान "पांचरात्र" शब्द उसी अर्थ में बहुलता के साथ प्रयुक्त होता है। पाँच रातों में निर्मित ग्रन्थ अथवा शास्त्र इस अर्थ में "पंचरात्रि" शब्द से "कृते ग्रन्थे"" इस सूत्र से अथवा इदमर्थ में (पाँच रातों से सम्बद्ध ) इस अर्थ में "तस्येदम्" सूत्र से अणू प्रत्यय की प्राप्ति होगी- पंचरात्रि + अणू। "हलन्त्यम्"" से अन्तिम हल् का लोप होकर "तद्धितेष्वचामादेः" * से णित् तद्धित परे होने के कारण "पंचरात्रि" शब्द के आदि अच् की वृद्धि हो जायगी पांचरात्रि+अ एतदनन्तर "यस्येति च" ५ से भसंज्ञक इ वर्ण का लोप होकर पांचरात्र + अ = "पांचरात्र" शब्द की निष्पत्ति होती है। पूर्वोल्लिखित नियमानुसार नपुंसकत्व की प्राप्ति होकर "पांचरात्रम्" यह शब्द बन जाता है।
उपर्युक्त पद्धति से जब हम शब्द-निष्पत्ति के स्वरूप पर विचार करते हैं, तो "पंचरात्रम्" और "पांचरात्रम्" दोनों ही शब्द साधु सिद्ध होते हैं, किन्तु इसके साथ ही दोनों के अर्थ में भेद भी दृष्टिगत होता है। "पञ्चानां रात्रीणां समाहारः" इस अर्थ में समाहार द्विगु से निष्पन्न "पंचरात्रम्" यह शब्द पाँच रातों के परिमित समय का बोधक होता है। "पांचरात्रम्" यह शब्द "कृते ग्रन्थे" ' सूत्र से निष्पन्न होने पर पाँच रातों में निर्मित ग्रन्थ अथवा शास्त्र का बोधक होता है और "तस्येदम्" " इस सूत्र से निष्पन्न होने पर पाँच रातों से सम्बद्ध वस्तु का बोधक होता है, या पाँच रातों से सम्बद्ध शास्त्र का बोधक हो सकता है। यद्यपि इस पद्धति से विचार करने पर दोनों शब्दों के अर्थों में भेद होना चाहिये था, तथापि दोनों ही शब्द परम्परया शास्त्र विशेष का अभिधान करते हैं और इस प्रकार समानाभिधायी हैं। पांचरात्र शब्द तो शास्त्रविशेष का वाचक है ही, किन्तु पाँच रातों के परिमित समय का वाचक "पंचरात्र" शब्द भी प्रयोग, परम्परा, रूढि अथवा लक्षणा से शास्त्र - विशेष का वाचक हो सकता है। ऐसा अर्थ करने में किसी प्रकार का अनौचित्य नहीं है।
पांचरात्र शब्द का अर्थ- इस प्रकार हम देखते हैं कि "पंचरात्र" अथवा "पांचरात्र" शब्द व्याकरण की दृष्टि से पूर्णतया साधु हैं, तथापि यह प्रश्न तो बना ही रहा कि यह नारायणोपदिष्ट शास्त्र विशेष क्यों और कैसे पांचरात्र शब्द से वाच्य हो गया? पांचरात्र संहिताएँ स्वयं पांचरात्र शब्द से बलात् भिन्न-भित्र और परस्पर विरोधी अर्थों का प्रतिपादन करती हुई दृष्टिगोचर होती हैं। ऐसी स्थिति में विद्वानों में ऐकमत्य का प्रश्न ही नहीं उठता। अतः विभिन्न संहिता - ग्रन्थों में पांचरात्र शब्द के जो अर्थ बताये गये हैं, यहाँ उन सबका विवेचन क्रमशः प्रस्तुत किया जायगा।
पांचरात्र परम्परा और साहित्य पांचरात्र शब्द पांचरात्र शब्द अपने अर्थ के विषय में विचारकों के मन में बहुत अधिक कौतूहल उत्पन्न करता रहा है। विभिन्न ग्रन्थों में यह शास्त्रविशेष कहीं पांचरात्र अथवा कहीं पंचरात्र शब्दों के द्वारा सम्बोधित किया जाता है। दोनों ही शब्द समानार्थक हैं। तथापि यह प्रश्न तो विचारणीय है ही कि यह शास्त्रविशेष पांचरात्र संज्ञा से किस कारण अभिहित किया गया? अतः पांचरात्र अथवा पंचरात्र शब्दों के यत्र-तत्र जो विभिन्न अर्थ बताये गये हैं। उन पर दृष्टिपात उपयोगी होगा। शब्द की निष्पत्ति सर्वप्रथम "पंचरात्र" शब्द की निष्पत्ति का स्वरूप विचारणीय है। "पञ्चानां रात्रीणां समाहारः" इस प्रकार यहाँ पर द्विगु-तत्पुरुष समास का होना स्पष्ट ही है। "अहःसर्वैकदेशसंख्यातपुण्याच्च रात्रेः" इस सूत्र की यहाँ प्रवृत्ति होती है। इसके अनुसार अहः, सर्व, एकदेश, संख्यात, पुण्य, संख्या और अव्यय जिनके पूर्व में हैं, ऐसे रात्रि शब्दान्त तत्पुरुष से परे "अचू" यह तद्धित प्रत्यय होगा पंचरात्रि + अच्। "अच्" प्रत्यय के चकार का "हलन्त्यम्" से इत्संज्ञा होकर लोप हो जाता है- पंचरात्रि+अ "यचि भम्" सूत्र से पंचरात्रि की भ-संज्ञा हो जाती है। इसके पश्चात् "यस्येति च" " सूत्र की प्राप्ति होती है। इसके अनुसार ईकार या तद्धित प्रत्यय परे हो तो भ-संज्ञक इवर्ण और अवर्ण का लोप हो जाता है। लोप हो जाने पर पंचरात्र+अ = "पंचरात्र" रूप बनता है। अब इसके पश्चात् लिंग - विचार करना चाहिये। "द्विगुरेकवचनम्" इस सूत्र के अनुसार समाहार-द्विगु एकवचन होता है। इस प्रकार जिसके एकवचनत्व का विधान किया गया है, वह द्विगु अथवा द्वन्द्व नपुंसकलिंग होता है, यह "स नपुंसकम्" " सूत्र से विहित किया गया है। इस प्रकार पंचरात्र शब्द में नपुंसकत्व की प्राप्ति होने पर "परवल्लिङ्ग द्वन्द्वतत्पुरुषयोः" * इस सूत्र से स्त्रीत्व की प्राप्ति होती है। "रात्रानाहाः पुंसि" इस अपवाद से पुंस्त्व की प्राप्ति, तदनन्तर पुंस्त्व को भी बाधित करके "संख्यापूर्व रात्रं क्लीबम्' सूत्र सूत्र से नपुंसकलिंगत्व का विधान होता है। इस प्रकार प्रातिपदिक कार्य के पश्चात् "पंचरात्रम्" रूप निष्पन्न होता है। छः. वहीं वार्त्तिक "पंचरात्र" शब्द के समान "पांचरात्र" शब्द उसी अर्थ में बहुलता के साथ प्रयुक्त होता है। पाँच रातों में निर्मित ग्रन्थ अथवा शास्त्र इस अर्थ में "पंचरात्रि" शब्द से "कृते ग्रन्थे"" इस सूत्र से अथवा इदमर्थ में इस अर्थ में "तस्येदम्" सूत्र से अणू प्रत्यय की प्राप्ति होगी- पंचरात्रि + अणू। "हलन्त्यम्"" से अन्तिम हल् का लोप होकर "तद्धितेष्वचामादेः" * से णित् तद्धित परे होने के कारण "पंचरात्रि" शब्द के आदि अच् की वृद्धि हो जायगी पांचरात्रि+अ एतदनन्तर "यस्येति च" पाँच से भसंज्ञक इ वर्ण का लोप होकर पांचरात्र + अ = "पांचरात्र" शब्द की निष्पत्ति होती है। पूर्वोल्लिखित नियमानुसार नपुंसकत्व की प्राप्ति होकर "पांचरात्रम्" यह शब्द बन जाता है। उपर्युक्त पद्धति से जब हम शब्द-निष्पत्ति के स्वरूप पर विचार करते हैं, तो "पंचरात्रम्" और "पांचरात्रम्" दोनों ही शब्द साधु सिद्ध होते हैं, किन्तु इसके साथ ही दोनों के अर्थ में भेद भी दृष्टिगत होता है। "पञ्चानां रात्रीणां समाहारः" इस अर्थ में समाहार द्विगु से निष्पन्न "पंचरात्रम्" यह शब्द पाँच रातों के परिमित समय का बोधक होता है। "पांचरात्रम्" यह शब्द "कृते ग्रन्थे" ' सूत्र से निष्पन्न होने पर पाँच रातों में निर्मित ग्रन्थ अथवा शास्त्र का बोधक होता है और "तस्येदम्" " इस सूत्र से निष्पन्न होने पर पाँच रातों से सम्बद्ध वस्तु का बोधक होता है, या पाँच रातों से सम्बद्ध शास्त्र का बोधक हो सकता है। यद्यपि इस पद्धति से विचार करने पर दोनों शब्दों के अर्थों में भेद होना चाहिये था, तथापि दोनों ही शब्द परम्परया शास्त्र विशेष का अभिधान करते हैं और इस प्रकार समानाभिधायी हैं। पांचरात्र शब्द तो शास्त्रविशेष का वाचक है ही, किन्तु पाँच रातों के परिमित समय का वाचक "पंचरात्र" शब्द भी प्रयोग, परम्परा, रूढि अथवा लक्षणा से शास्त्र - विशेष का वाचक हो सकता है। ऐसा अर्थ करने में किसी प्रकार का अनौचित्य नहीं है। पांचरात्र शब्द का अर्थ- इस प्रकार हम देखते हैं कि "पंचरात्र" अथवा "पांचरात्र" शब्द व्याकरण की दृष्टि से पूर्णतया साधु हैं, तथापि यह प्रश्न तो बना ही रहा कि यह नारायणोपदिष्ट शास्त्र विशेष क्यों और कैसे पांचरात्र शब्द से वाच्य हो गया? पांचरात्र संहिताएँ स्वयं पांचरात्र शब्द से बलात् भिन्न-भित्र और परस्पर विरोधी अर्थों का प्रतिपादन करती हुई दृष्टिगोचर होती हैं। ऐसी स्थिति में विद्वानों में ऐकमत्य का प्रश्न ही नहीं उठता। अतः विभिन्न संहिता - ग्रन्थों में पांचरात्र शब्द के जो अर्थ बताये गये हैं, यहाँ उन सबका विवेचन क्रमशः प्रस्तुत किया जायगा।